” इसलिए, क्योंकि कोई विधि-­विधान से शादी नहीं हुई। बस कागज पर दस्तक करके घर में आ बैठी है। न किसी ने कन्यादान किया, न किसी ने मंत्र पढे। आगे-­पीछे कोई नहीं था। इसके ही अस्पताल में नर्स थी। वहीं संग काम करते­-करते फांस लिया होगा? मेरी मौसी ने तो सगाई के वक्त ही कहा था कि ये डॉ. बडे रसिया होते हैं–­­चौबीसों घंटे इनकी नर्सों से छेड़­-छाड़ और हंसी मजाक चलती रहती है। पर पापा ने तुरंत ही बात काटी थी- ‘ हंसी-­मजाक नहीं करें तो चौबसों घंटे जीवन और मौत से कैसे खेल पाएं बेचारे?’ वे तो इसके गुण गाते-गाते न थकते थे। ‘ डॉ0 लडक़ा तो ढूंढे नहीं मिलता­­–जहां बैठ जाए रोटी कमा ले, जहां खडा हो जाए वहीं इज्जत पाए। ‘